laion/Wikipedia-Exotic huggingface dataset:
קים ג'ין-סו

קים ג'ין-סו (בקוריאנית: 김진수; נולד ב-13 ביוני 1992) הוא כדורגלן דרום קוריאני המשחק בג'אונבוק יונדאי מוטורס בעמדת המגן השמאלי. ב-13 בינואר 2012 קים ג'ין-סו חתם באלבירקס ניאיגטה מליגת העל היפנית. ב-10 במרץ 2012 ערך את הופעת הבכורה שלו בליגה במשחק הליגה נגד פרונטייל קוואסאקי. ב-24 בנובמבר 2012 הבקיע את שער הבכורה שלו בקריירה בניצחון 0–1 נגד וגדלטה סנדאי. ב-13 ביוני 2014 חתם בהופנהיים מהבונדסליגה. ב-12 בינואר 2017 חתם בג'אונבוק יונדאי מוטורס מליגת העל של קוריאה הדרומית. ב-30 באוגוסט 2020, קים חתם בא-נסר מליגת העל הסעודית. ב-20 ביולי 2013 קים ג'ין-סו ערך את הופעת הבכורה שלו בנבחרת קוריאה הדרומית בתיקו 0-0 נגד אוסטרליה. נכלל בסגל נבחרת קוריאה הדרומית לטורניר מונדיאל 2022. נכלל בסגל נבחרת קוריאה הדרומית לטורניר גביע אסיה 2023. ג'אונבוק יונדאי מוטורס ליגת העל של קוריאה הדרומית: 2017 מדיה וקבצים בנושא קים ג'ין-סו בוויקישיתוף קים ג'ין-סו, ברשת החברתית אינסטגרם קים ג'ין-סו, באתר Transfermarkt קים ג'ין-סו, באתר Soccerway קים ג'ין-סו, באתר WorldFootball.net קים ג'ין-סו, באתר National Football Teams קים ג'ין-סו, באתר FootballDatabase.eu 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
בית הכנסת מגן אבות

בית הכנסת מגן אבות הוא בית כנסת השוכן ברחוב ווטרלו במרכז רובע העסקים המרכזי של סינגפור. בית הכנסת נבנה ב-1878, והוא בית הכנסת הוותיק ביותר בדרום-מזרח אסיה. עד היום ישנם מבנים של הקהילה היהודית העומדים בקרבתו, וצאצאים של המתיישבים היהודים הראשונים בסינגפור עדיין חיים ועושים עסקים בסינגפור. ב-1841 שלושה יהודים: יוסף דואק, ניסים יוסף עזרא ועזרא יחזקאל קיבלו חוזה חכירה לבניית בית כנסת ב"רחוב בית הכנסת", הנמצא בחלק המיושב הקדום ביותר בסינגפור, ובו עדיין מצויים כיום רבים מן המבנים הדתיים של סינגפור, והמבנים שזכו לשימור במדינה. רחוב בית הכנסת עבר ליד שדרת ראפלס, ברובע היהודי הראשון, ממש ליד דרך סאות' קאנאל, מאחר שנהוג כי בית כנסת נמצא במרחק הליכה קלה מבתי המתפללים. כאשר שב מנשה מאייר לסינגפור ב-1873, הוא מצא את בית הכנסת ברחוב בית הכנסת במצב רע, והחל לתכנן בית כנסת חדש לקהילה היהודית. מאייר ביקש מן השלטונות שטח להקמת בית כנסת חדש, וקיבל את המגרש ברחוב ווטרלו, רחוב אשר שמו המקורי היה "רחוב הכנסייה", בשל קרבתו לכנסיית פטרוס הקדוש ופאולוס הקדוש. הקהילה היהודית החלה במהרה לעבור לסביבת ד'ובי גוט, רחוב ווטרלו, רחוב פרינספ, דרך סלג'י ודרך ווילקי. כיום עדיין עומדים באזור מספר מבנים של הקהילה היהודית. זמן קצר לאחר שהתקבלה הקרקע, החלה בנייתו של בית הכנסת מגן אבות. הבניין הושלם ב-1878, ונכללה בו באר שנועדה לשמש מקווה. טקס חנוכת בית הכנסת נערך ב-4.4.1878 בהנחיית לוקונאס או י.ג. חיים, או שניהם. ב-1924 נבנו הרחבות לבית הכנסת. ועדיין, בשל גדילת הקהילה, נעשה בית הכנסת צפוף עד כדי כך שמנשה מאייר החליט לבנות בית כנסת פרטי למשפחתו ולחבריו, בשם בית הכנסת חסד-אל. מנשה מאייר נהג לשלם לזקנים דתיים על מנת שישמשו לו למניין בעת מנחה. בית הכנסת מגן אבות הוכרז אנדרטה לאומית של סינגפור ב-27.2.1998. בית הכנסת היה במקור בן קומה אחת, עד שנוספה מרפסת כקומה שנייה המשמשת עזרת נשים. מאחר שמעטות הנשים המשתתפות בתפילות בבית הכנסת, עזרת הנשים היא קטנה ומצוידת בפשטות. בחזית הבניין ישנה מרפסת מקורה עם מדרגות המובילות מעלה אל פרוזדור שעוצב במקור לעגלות עם סוס. בפינות ובצידי הבניין ישנם עמודים ובראשם כותרות מעוטרות. צורתם של רוב החלונות ריבועית, עם תריסי עץ. Lee Geok Boi (2002), The Religious Monuments of Singapore, Landmark Books, ISBN 978-981-3065-62-8 Preservation of Monuments Board, Know Our Monuments מדיה וקבצים בנושא בית הכנסת מגן אבות בוויקישיתוף אתר האינטרנט הרשמי של בית הכנסת מגן אבות סיור וירטואלי של סינגפור
גבריאל גומס

גבריאל אנריקה גומס חירון (בספרדית: Gabriel Enrique Gómez Girón; נולד ב-29 במאי 1984) הוא כדורגלן פנמי המשחק בספורטינג סן מיגליטו בעמדת הקשר. גומס התחיל את הקריירה שלו במחלקת הנוער של ספורטינג 89 המקומית, ובהמשך עבר לאנביגאדו מקולומביה. אחרי עונה אחת בקבוצה הבוגרת של המועדון, חזר לפנמה והצטרף לסן פרנסיסקו ובהמשך שיחק גם בטאורו ודפורטיבו פריירה. בשנת 2006 חזר לקולומביה וחתם בסנטה פה. אחרי עונה אחת, הושאל לבלננסש מליגת העל הפורטוגזית. ב-20 באוגוסט 2007 ערך את הופעת הבכורה שלו במועדון בתיקו 1-1 נגד נאבאל. אחרי עונה אחת חתם במועדון בו שיחק שלוש שנים בסך הכל. בקיץ 2010 חתם בארמיס ארדיפו מליגת העל הקפריסאית. בינואר 2011 חזר לקולומבחיה אחרי 3 וחצי שנים באירופה וחתם בלה אקידד. אחרי חצי שנה חתם באינדיוס. ב-21 בדצמבר 2011 חתם בפילדלפיה יוניון מה-MLS. במחזור הפתיחה של עונת 2012, גומס הבקיע את שער הבכורה שלו בקבוצה בהפסד 3-1 לפורטלנד טימברס. בדצמבר 2012 חתם באתלטיקו ג'וניור ברנקייה ואחרי חצי שנה בקבוצה חזר לפנמה לקדנציה שנייה בסן פרנסיסקו. בקיץ 2014 חתם בארדיאנו מליגת העל של קוסטה ריקה. בינואר 2016 הושאל לקרטחינס. בקיץ 2016 חתם בדפורטס טולימה. בינואר 2017 חתם באתלטיקו בוקרמנגה. בינואר 2020, גומס חתם בסן פרנסיסקו. ב-2 בספטמבר 2020, גומס חתם בספורטינג סן מיגליטו. בצעירותו, גומס שיחק בנבחרות הצעירות של פנמה. ב-9 בפברואר 2003 גומס ערך את הופעת הבכורה שלו בנבחרת פנמה בהפסד 2-1 לאל סלוודור במסגרת הקופה סנטרואמריקנה. ב-16 באוגוסט 2006 הבקיע את שער הבכורה שלו בניצחון 0-2 נגד פרו. גומס הוא שיאן ההופעות של הנבחרת בה רשם 140 הופעות וכבש 12 שערים. גבריאל גומס, באתר Transfermarkt גבריאל גומס, באתר Soccerway גבריאל גומס, באתר BDFutbol גבריאל גומס, באתר WorldFootball.net גבריאל גומס, באתר National Football Teams גבריאל גומס, באתר FootballDatabase.eu גבריאל גומס, באתר ESPN
Fire Meet Gasoline

Fire Meet Gasoline (בעברית: אש פוגשת בנזין) הוא סינגל שהוקלט על ידי הזמרת האוסטרלית סיה. השיר יצא לאור ב-19 ביוני 2015 בגרמניה, כסינגל הרביעי והאחרון מתוך אלבומה השישי, 1000 Forms of Fear. במצעדים זכה השיר להצלחה נאה כאשר הגיע בשיאו אל המקום ה-4 במצעד שבולוניה, וה-5 במצעד הלבנוני. השיר הוא היחידי שיצא כסינגל מן הפסקול. את השיר כתבה סיה עם סם דיקסון וגרג קורסטין, שהפיק אותו גם כן. לפני שהחליטה סיה כי היא תסגור את אלבומה השמיני 1000 Forms of Fear, הוחלט להוציא את השיר כסינגל רביעי ממנו בגרמניה בלבד. הווידאו קליפ הנלווה של השיר הועלה לערוץ היוטיוב של סיה ב-23 באפריל 2015. הקליפ צולם עבור קו הלבשה תחתונה של היידי קלום. כוכבי הקליפ הם קלום בתפקיד עצמה, וכוכב סדרת הטלוויזיה האמריקאית משחקי הכס, פדרו פסקל, כששינהם לאורכו של הקליפ מתנהגים כזוג בעיצומה של מערכת יחסים דרמטית. באמצע הקליפ, קלום מעלה את ביתם באש ויחד הם רואים אותו נשרף עד היסוד. סיה לא השתתפה בקליפ, אך לאורכו של הקליפ קלום חובשת את הפאה הבלונדינית שמייצגת את סיה. סיה לא הייתה מעורבת בהפקתו של הקליפ, והוא הופק וצולם על ידי פרנצ'סקו קארוציני. למרות שסיה האמינה כי היא תוציא סינגל חדש מהאלבום שהוא לא השיר הזה, היא אמרה כי: "הקליפ שיצא הוא לא ווידאו קליפ רשמי, והשיר עצמו הוא לא סינגל חדש. זה בסך הכל פרסומת להלבשה תחתונה." קלום אמרה שהיא "נרגשת" עקב השתתפותה בקליפ, וטענה כי: "סיה היא אחד מאותם האמנים המדהימים האלה שמכניסים תשוקה בשירים שלהם, ואני נרגשת להיות חלק מהקליפ." השיר זכה להצלחה נאה במצעדים כאשר נכנס היישר אל המקום ה-4 במצעד שבולוניה. מידע על הסינגל "Fire Meet Gasoline" באתר מיוזיק בריינז מידע על השיר "Fire Meet Gasoline" באתר AllMusic מידע על היצירה "Fire Meet Gasoline" באתר Discogs סרטון השיר "Fire Meet Gasoline" באתר יוטיוב Fire Meet Gasoline, 2015-06-16, נבדק ב-2017-11-10 Sia - Fire Meet Gasoline, ultratop.be The official lebanese Top 20 - Sia, The official lebanese Top 20 Listen now: Sia debuts powerful song “To Be Human” off "Wonder Woman" soundtrack - Music News - ABC News Radio, ABC News Radio (באנגלית) Fire Meet Gasoline - Sia | Song Info | AllMusic, AllMusic "Heidi Klum Teams With 'Game of Thrones' Star for Video Set to Sia's 'Fire Meet Gasoline'". Billboard. נבדק ב-2017-11-10. Sia's "Fire Meet Gasoline" Used in Video Starring Heidi Klum, "Game of Thrones" Actor Pedro Pascal | Pitchfork, pitchfork.com (באנגלית) "Update: Heidi Klum Hawks Underpants in Ad Featuring a Sia Song". Spin. 2015-04-22. נבדק ב-2017-11-10. "Heidi Klum and Pedro Pascal Star In Steamy New Video". PEOPLE.com (באנגלית אמריקאית). 2015-04-22. נבדק ב-2017-11-10.
Unstoppable (שיר של סיה)

"Unstoppable" (בעברית: בלתי ניתנת לעצירה) הוא סינגל שיווקי שהוקלט על ידי הזמרת האוסטרלית סיה. השיר יצא לאור ב-20 בינואר 2016, תחת חסותה של חברת התקליטים אינרציה רקורדס, כסינגל השיווקי הרביעי והאחרון מתוך אלבומה השביעי, This Is Acting. בחודש יולי באותה שנה שבה יצא כסינגל שיווקי, יצאה גרסה חדשה של השיר, שנעשתה עבור הקמפיין החדש לסכיני גילוח של ג'ילט, "Pretty is not Perfect". השיר הוא הרצועה החמישית באלבומה השביעי, This Is Acting. השיר מעביר מסרים של הערכה עצמית בין האדם לעצמו, ובא להגיד כי אין דבר שלא ניתן לעשות. על פי שמו, כל בן אדם יכול לעשות כל דבר אשר הוא חפץ, והוא בלתי ניתן לעצירה. השיר נכתב על ידי סיה וכריסטופר ברייד, והופק על ידי ג'סי שטקין. לשיר יצא וידאו קליפ לא רשמי שהועלה לאחד מערוצי היוטיוב של מעריציה. בקליפ ניתן לראות אזור שבו מתקיימת מלחמה, והכל סביב עולה באש. הדמות המרכזית בקליפ היא ילדה שחובשת את הפאה הבלונדינית של סיה, ומראה כשמו של השיר, שלא ניתן לעצור אותה והיא תוכל לשרוד במלחמה המתקיימת שם. עם יציאתו הצליח השיר לכבוש את צמרת המצעדים שברוסיה ובלארוס. מידע על הסינגל "Unstoppable" באתר מיוזיק בריינז מידע על היצירה "Unstoppable" באתר Discogs סרטון השיר "Unstoppable" באתר יוטיוב "Hear Sia's 'Unstoppable' Turned Into Olympics Anthem Feat. Pusha T: Exclusive Premiere". Billboard. נבדק ב-2017-11-10. "Sia's "Unstoppable" Has Been Remixed Into The Rio Olympics Anthem, Featuring Pusha T". PAPERMAG (באנגלית). 2016-07-13. נבדק ב-2017-11-10. "Pusha T And Ariel Rechtshaid Remix Sia's "Unstoppable" For Gillette's Olympics Campaign". Stereogum. 2016-07-13. נבדק ב-2017-11-10. "Sia Is 'Unstoppable' on New Empowerment Anthem". Billboard. נבדק ב-2017-11-10. Black Smoke, YouTube Black Smoke (2016-01-21), Sia - Unstoppable, נבדק ב-2017-11-10 tophit.ru: Weekly Airplay Top Hit 100 Moscow, ‏2016-05-06 топ 20, ‏2016-07-02 Adult Contemporary, בילבורד, ‏27 ביולי 2024 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Digital Song Sales, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) Adult Pop Airplay Songs, Billboard, ‏2023 (באנגלית אמריקאית) Gold & Platinum, RIAA (באנגלית אמריקאית) BPI
המסיבה (סרט)

המסיבה (באנגלית: The party) הוא סרט שחור-לבן, קומדיה שחורה מלודרמטית בריטית. חברים קרובים מגיעים לביתה של ג'נט (סקוט תומאס) כדי לברך אותה על מינויה לשרה בממשלה הליברלית. הכוונה היא לחגוג אך מרגע לרגע מתגלים סודות אפלים של כל המשתתפים: אהבות נסתרות, שנאות ישנות, מצבים נפשיים ומשפחתיים קשים, חלקם קומיים וחלקם טרגיים ואפלים. מדיה וקבצים בנושא המסיבה בוויקישיתוף אתר האינטרנט הרשמי של המסיבה (באנגלית) "המסיבה", במסד הנתונים הקולנועיים IMDb (באנגלית) "המסיבה", באתר Rotten Tomatoes (באנגלית) "המסיבה", באתר Metacritic (באנגלית) "המסיבה", במסד הנתונים הקולנועיים KinoPoisk (ברוסית) ארז דבורה, ביקורת סרט: "המסיבה" - איכותי בכאילו, באתר ynet, 14 בנובמבר 2017 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חזנוב

חזנוב הוא שם משפחה יהודי מזרח אירופי הנגזר מ"חזן". האם התכוונתם ל... אלכס חזנוב – מטפס מקצועני ישראלי גנאדי חזנוב – סטנדאפיסט ושחקן קולנוע יהודי סובייטי-רוסי יעקב שלמה חזנוב – מאנשי ביל"ו וממיסדי גדרה יפים חזנוב – פיזיקאי יהודי רוסי עמרם חזנוב – אגרונום, בנו של יעקב שלמה חזנוב, איש גדרה רוחמה חזנוב – סופרת ישראלית יפים חזנוב – פיזיקאי רוסי-יהודי שמות במשמעות דומה: חזן זינגר סינגר קנטור קנטורוביץ ספיבק
ארגז

ארגז הוא מכל גדול שמשמש בדרך כלל להעברה או לאחסון של פריטים. על פי רוב הארגז עשוי מעץ, אך ישנם ארגזים גם מפלדה, אלומיניום ופלסטיק. ישנם ארגזים ייעודיים אשר מתוכננים עבור מוצרים ספציפיים. לעיתים קרובות ארגזים אלו מאפשרים גם שימוש חוזר. לדוגמה, "ארגזי בקבוקים" חלב, משקאות קלים.    מקור המילה ארגז הוא בשפה הפלישתית. לארגז עץ מבנה בעל יכולת של תמיכה עצמית מבנה. כדי שמיכל עץ יהיה ארגז כל שש פאותיו צריכות להתחבר באופן שמחזק את העמידות של הארגז.  בלשון הדיבור המונח ארגז עץ יכול להתייחס גם לקופסה מעץ.  ארגזי חלב וארגזי בקבוקים הם סוג של אריזות לשימוש חוזר שנועדו לשלוח את הסחורה לחנויות ולהביא בחזרה את הבקבוקים הריקים ליצרן. על פי רוב ארגזים אלו מעוצבים מפלסטיק כדי לעמוד במספר רב של משלוחים מסוג זה. נעשה שימוש גם בארגזי פלסטיק. ערך מורחב – ארגז לחם ארגז לחם הוא ארון קטן המיועד לשמירת לחם. מטרת ארגז הלחם היא לשמור על טריות הלחם כדי שלא יתייבש ולהגן עליו מפני חרקים. ארגזי הלחם יוצרו בעבר בעיקר מעץ או בדיל. בהמשך יוצרו ארגזי לחם עם ציפוי אמייל. על מנת לסייע בשמירת טריות פרוסות לחם היה מי שהציע לייצר ארגז לחם עם קפיצים להחזקת פרוסות צמודות זו לזו. מארז קופסה Yam, K. L., "Encyclopedia of Packaging Technology", John Wiley & Sons, 2009, ISBN 978-0-470-08704-6 McKinlay, A. H., "Transport Packaging",IoPP, 2004 מדיה וקבצים בנושא ארגז בוויקישיתוף See, for example, "Patentability, Bottle-Crate", U.S. Patent Office, 1914 (216 O.G. 1238). See, for example, the Woolsey Crate, patent US2160631. מאוריסיו אזרצקי, הפלישתים: מוצאם ותרבותם, רב היבטיים על ארץ ישראל., ‏22 בינואר 2009 Mary Ellen Snodgrass, Encyclopedia of kitchen history, page 116 ארגז לחם עם סכין מגנטי, דבר, 1 ביולי 1960 US patent 1,732,643
גבעת האם

גבעת האם (נקראת בערבית תל אבו חנזיר) היא גבעה בזלתית בגובה 196 מטר מעל פני הים הנמצאת במורדות הגולן, בשולי עמק החולה. בדומה לכפר סאלד הנמצא כקילומטר וחצי מדרום, גם הגבעה קרויה על שמה של הנרייטה סאלד, אשר כונתה "אם עליית הנוער". הגבעה היא גבעה בזלתית המתנשאת לגובה של 196 מטרים מעל פני הים. הגבעה נמצאת ממזרח לכביש 918, כקילומטר וחצי מצפון לכפר סאלד וכשני קילומטרים מדרום לשאר ישוב. תל עזזיאת נמצא כקילומטר וחצי מצפון-מזרח לגבעה. בתחילת מלחמת העצמאות נכבש הגבעה על ידי הסורים, אולם כוחות צה"ל הצליחו לכבוש את הגבעה מחדש במהלך קרבות עשרת הימים ביולי 1948. עם תום המלחמה הייתה הגבעה לאחת הנקודות הבודדות בצד הישראלי של גבול ישראל-סוריה שלא הייתה בנחיתות טופוגרפית מול המוצבים הסורים מן העבר השני של הגבול. בשנת 1956 הפך המקום למוצב של האו"ם אשר החזיק בו כנקודת תצפית קבועה על גבול ישראל-סוריה. מספר ימים לפני פרוץ מלחמת ששת הימים פינו כוחות האו"ם את המוצב. במהלך תקופת ההמתנה הוצבה במקום פלוגה מהחטיבה המרחבית 3 (חטיבת אלכסנדרוני). עוד לפני המלחמה תוכננה הגבעה כנקודת זינוק אפשרית לכיבוש רמת הגולן לפי תוכנית "מקבת" של פיקוד הצפון. התוכנית ניצלה את היתרון הטופוגרפי של הגבעה ואת המדרון המתון יחסית בצפון רמת הגולן כדי להכניס כוחות חטיבתיים בציר העולה מגבעת האם אל דרך הפטרולים הסורית, ומשם לכיבוש מוצבי הקו הראשון והשני של הסורים. ב-9 ביוני, לאחר שניתן האישור לתקיפת הצבא הסורי, החלו כוחות צה"ל בתנועה משטחי הכינוס שלהם אל גבעת האם. חטיבה 8 עברה ראשונה בגבעת האם בסביבות השעה 11:00 בדרכה לכיבוש קלע וזעורה. הגבעה הופגזה על יד ארטילריה סורית וסמוך אליה נפגע זחל"ם של החטיבה מפגיעה ישירה של פגז ארטילריה. שבעה חיילים נהרגו, כולל סמג"ד מאחד מגדודי החטיבה. בסביבות השעה 13:35 יצאה חטיבת גולני לדרכה מגבעת האם אל רמת הגולן בדרכה לכיבוש תל פאחר, תל עזזיאת ומוצבים סורים נוספים. בהמשך היום שימשה הדרך העולה מהגבעה כציר תנועה עיקרי לרמת הגולן עבור כוחות נוספים כמו גם לשיירות מנהלתיות. פצועים מהקרבות במעלה הרמה פונו לאחור תוך שימוש בדרך העוברת למרגלות הגבעה. בסמוך לגבעה הוצב זחל"ם אשר נפגע במהלך הקרב על תל פאחר במלחמת ששת הימים. בסמוך לבונקר הבטון של האו"ם בראש הגבעה נבנתה פינת תצפית ובה הוצבו שלטים המתארים את כיבוש רמת הגולן במלחמת ששת הימים על ידי כוחות שריון, רגלים והנדסה. השלטים חודשו בשנת 2017 במלאת 50 שנים למלחמה. ניתן להגיע אל הגבעה בשביל עפר היוצא מכביש 918. מדיה וקבצים בנושא גבעת האם בוויקישיתוף שלמה מן, גבעת האם, אתר "נעמוש" שלמה מן, פלוגה ד' בגבעת האם, אתר "נעמוש"
דירק ואן טיכלט

דירק ואן טיכלט (בהולנדית: Dirk Van Tichelt; נולד ב-10 ביוני 1984) הוא ג'ודוקא עבר בלגי, מדליסט ארד מריו 2016. ב-12 באפריל 2008, ואן טיכלט זכה במדליית זהב באליפות אירופה לאחר שניצח בגמר את קיושי אואמטסו, ג'ודוקא ספרדי ממוצא יפני. ב-11 באוגוסט 2008, הוא התחרה באולימפיאדת בייג'ינג והגיע עד לקרב על מדליית ארד, אך הפסיד לראסול בוקייב מטג'יקיסטן וסיים במקום החמישי. באליפות העולם בשנת 2009, הגיע ואן טיכלט לחצי הגמר, שם הפסיד לקים צ'ול-סו מקוריאה הצפונית ונשר לקרב על הארד מול סזר הויסוז הטורקי, ואן טיכלט ניצח וזכה במדליית הארד. בשנת 2011 סיים במקום השביעי באליפות העולם שנערכה בפריז. ובאליפות העולם בשנת 2013, זכה שוב בארד לאחר שהפסיד בחצי הגמר ליפני שוהיי אונו שזכה בזהב, וניצח יריב מקזחסטן בקרב על הארד. ביוני 2015, הוא זכה במדליית ארד באליפות אירופה לאחר שניצח את דקס אלמונט ההולנדי. באולימפיאדת ריו 2016, ואן טיכלט זכה במדליית הארד לאחר ניצחון על מיקלוס אונגוארי ההונגרי בקרב על המדליה. לאחר 2016, ואן טיכלט המשיך להתחרות בטורנירים בינלאומיים אך לא הצליח לשחזר את הישגיו, בין היתר עקב פציעה. בשנת 2020, בגיל 36, הוא החליט לפרוש מספורט תחרותי. מדיה וקבצים בנושא דירק ואן טיכלט בוויקישיתוף דירק ואן טיכלט, ברשת החברתית פייסבוק דירק ואן טיכלט, ברשת החברתית אקס (טוויטר) דירק ואן טיכלט, ברשת החברתית אינסטגרם דירק ואן טיכלט, באתר olympedia.org דירק ואן טיכלט, באתר איגוד הג'ודו העולמי דירק ואן טיכלט, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ‏ "Belgian Olympic judo medallist Dirk Van Tichelt retires",‏ 30 באוקטובר 2020,‏ JudoInside
דגל צהוב מעל כנסיית נוטרדם

"דגל צהוב מעל כנסיית נוטרדם" (1991) הוא שמו של הדפס מאת הצייר הישראלי אסף בן צבי. ההדפס "דגל צהוב מעל כנסיית נוטרדם" הודפס בשנת 1991 בסדנת ההדפס ירושלים במהדורה של 8 עותקים. העבודה מתארת דגל על תורן ולצידו כיפה, המצוירים בקו דק, עשוי בטכניקה של שעווה רכה, על רקע מרחב ריק בצבע חום-צהבהב, מעין ענן אבק, שנוצר בטכניקה של אקווטינטה. בן צבי מבטל את הפרספקטיבה ואת קו האופק, הממוקם מחוץ ליצירה, לטובת הדגשה של מרחב השמיים. שמו של ההדפס מזהה אותו עם המתחם הצרפתי בירושלים, שעליו מונף דגל הוותיקן. יורם ורטה קשר בין מבנה "נוטרדם דה פראנס" לבין תחושת לימיניאליות, שמקורה בביקורים באזור לפני מלחמת ששת הימים, אז היה זה אזור חיץ בין ישראל לירדן. ראו: גורדון אירנה, תפרים חיים: אסף בן צבי: הדפסים מסדנת ההדפס ירושלים, סדנת ההדפס ירושלים, ירושלים, 2013, עמ' 6 עוזי צור, יצירתו הלירית והנזירית של אסף בן צבי, באתר הארץ, 14 ביוני 2013 ראן: ורטה, יורם, "לצייר תוקף", בתוך: גינתון אלן (אוצרת), אסף בן צבי: לשכוח כמעט את הכל, מוזיאון תל אביב לאמנות, תל אביב, 2012, עמ' 45-44.
יחסי ארמניה–קזחסטן

יחסי ארמניה–קזחסטן הם היחסים הדיפלומטיים הרשמיים שבין רפובליקת ארמניה לבין רפובליקת קזחסטן. לפני 1918, שתי המדינות היו חלק מהאימפריה הרוסית, ועד 1991 הן היו חלק מברית המועצות לשעבר, בתור מחוזות אוטונומיים למחצה; הרפובליקה הסובייטית הסוציאליסטית הקזחית והרפובליקה הסובייטית הסוציאליסטית הארמנית. היחסים הדיפלומטיים בין שתי המדינות כוננו ב-27 באוגוסט 1992. מאז 1992 מיוצגת ארמניה בקזחסטן באמצעות שגרירות באלמטי, הבירה לשעבר של המדינה. קזחסטן מיוצגת בארמניה באמצעות שגרירות בירוואן, בירת המדינה. שתי המדינות הן חברות מלאות באיחוד האירואסייתי, בארגון האמנה לביטחון משותף, ארגון לביטחון ולשיתוף פעולה באירופה, חבר המדינות והאומות המאוחדות. ישנם 25,000 איש ממוצא ארמני המתגוררים בקזחסטן. קזחסטן ואוזבקיסטן הן המדינות הטורקיות היחידות שקיבלו את המיעוט הארמני בהן לכל אורך ההיסטוריה. מ-1 עד 2 בספטמבר 1999 ביקר נשיא ארמניה רוברט קוצ'ריאן בקזחסטן. במאי 2001 נשיא קזחסטן נורסולטן נזרבייב ביקר בארמניה במסגרת רשמית. Kazakh Ministry of Foreign Affairs about relations with Armenia
מים וירטואליים

מים וירטואליים (באנגלית: Virtual water trade) הם מים שנעשה בהם שימוש בעת ייצור של מוצר מסוים, אשר נשלח למכירה במדינה אחרת מזו שבה יוצר. בתחילת השימוש במונח, דובר על מרכיב המים בתהליכי הגידול והשיווק של פירות וירקות, אולם בפועל, ישנה צריכת מים בעת ייצור מוצרים שונים, כולל במוצרי אלקטרוניקה בעלי טכנולוגיה מתקדמת. בכל מוצר העשוי בין היתר ממים, או שבתהליך ייצורו נעשה שימוש במים, ובהמשך מוצר זה נצרך או שווק באזור גאוגרפי אחר מאזור ייצורו, מצויים "מים וירטואליים". את המושג טבע פרופסור ג'ון אנתוני אלן (אנ') הבריטי. דוגמה לנושא היא מצב בו במדינה מסוימת באירופה מייצרים מכשיר אלקטרוני בשם "X". לשם ייצור מכשיר זה דרושים כ-100 ליטר מים. לאחר תהליך הייצור, מדינה באפריקה מייבאת את המכשיר. אם כך, בתהליך זה יובאו כ-100 ליטר מים וירטואליים למדינה האפריקאית. לרוב נהוג לייחס שימוש במים וירטואליים לאזורי צריכה עניים במים הצורכים מוצרים עתירי מים, אשר לולא הסחר הבין-לאומי לא היו זוכים לאותו היקף ואופן שימוש בהם, בייחוד למוצרי מזון. באמצעות יבוא מוצרים בעלי מים וירטואליים מתקיימת שמירה על משאבי המים המקומיים במדינה המייבאת וקטן הלחץ הכלכלי עליהם. מנגד, ישנן מדינות המייצאות מים וירטואליים ויוצרות מאזן מים מקומי שלילי בו המדינה מייצאת מים על אף שממילא יש בה מחסור במים. עם הסחר הבין-לאומי הנרחב מתקיימת גלובליזציה של מים שלעיתים רבות יותר משתי מדינות לוקחות חלק בסחר המוצרים המכילים את מים אלו. אף על פי שיבוא מים וירטואליים עשוי להפחית את הצורך במים מקומיים בצורה ניכרת, הצורך במים מקומיים בצורתם המקורית יישאר, מאחר שישנן פעולות בסיסיות כמו שתייה ורחצה שבהן המים הנדרשים לשימוש האדם לא ניתנים להמרה לצורות שונות. גידול טבעי באוכלוסייה מגביר את הצורך במים, אך מאחר שהמים המצויים הם משאב סביבתי מוגבל הצורך במים וירטואליים גובר. כמו כן, שיפורים טכנולוגיים המייעלים את השימוש במים הקיימים עשויים לענות על הצורך הגדל במים וירטואליים ואף להפחית את הצורך בהם. באזורים רבים בעולם העניים במשאבי מים, ישנו מתח פוליטי-ביטחוני בין מדינות בנוגע לזכויות השימוש במשאבי המים האזוריים. שימוש במים וירטואליים המיובאים מחוץ לאזורי המחלוקת עשוי להפחית את המתח בין הצדדים מאחר שלממשלות ישנן אפשרויות רבות יותר ומגוונות לספק מים לתושביהן. יבוא מים וירטואליים עשוי להוות מרכיב חשוב בבניית מדיניות במדינות הנדרשות לתכנן את משק המים שלהן. לכן, למים וירטואליים ישנה השפעה ניכרת על מצב הגאופוליטי באזורים רבים בעולם. ישראל היא מדינה מדברית ברובה, הענייה במשאבי מים. מוצרים מיובאים רבים בשוק הצרכנות המקומי מכילים מים וירטואליים. כמו כן, ישראל מייצאת מוצרים רבים העשויים ממים או שהיה נדרש שימוש במים לשם ייצורם, ולכן ישראל היא גם יצואנית של מים וירטואליים. בין המוצרים אותם ישראל מייצאת ישנן סחורות חקלאיות, בהם פירות הדר העשירים במים. משק המים והשפכים בישראל שרשרת אספקה משאבי מים בישראל משבר המים העולמי, באתר אקו-ויקי אליאב שטול-טראורינג, עידו אביאני, דרור אבישר ונירית ברנשטיין (2015) מִדְרַך המים – מדד אקולוגי לניהול משאב המים ולחיסכון בו, בכתב העת "אקולוגיה וסביבה"
טוני בריטון

אנתוני אדוארד לאורי "טוני" בריטון (באנגלית: Anthony Edward Lowry "Tony" Britton;‏ 9 ביוני 1924 – 22 בדצמבר 2019) היה שחקן אנגלי. בריטון נולד בחדר מעל לפאב ברחוב טמפל בברמינגהאם שבווריקשייר, לדוריס מרגריט ואדוארד לסלי בריטון. הוא למד בבית הספר Edgbaston Collegiate School בברמינגהאם ובבית הספר תורנבורי בגלוסטרשייר. במהלך מלחמת העולם השנייה שירת בצבא הבריטי, ועבד עבור סוכן נדל"ן ובמפעל מטוסים. הוא הצטרף לתיאטרון חובבים בווסטון-סופר-מאר. אחר כך פנה לקריירת משחק והופיע על הבמות בתיאטרון אולד ויק ועם הלהקה השייקספירית המלכותית. החל משנות החמישים של המאה העשרים הופיע בריטון במספר רב של סרטי קולנוע בריטיים בהם "מבצע אמסטרדם" (1959), "יום ראשון הארור" (1959), ו"נשיא על הכוונת (אנ')" (1973). ב-1975 זכה בריטון בפרס Broadcasting Press Guild לשחקן הטוב ביותר על משחקו בסרט "The Nearly Man". בין השנים 1983 עד 1990 כיכב בריטון לצדם של נייג'ל הייברס ודינה שרידן בקומדיית המצבים של ה-BBC "אל תחכה לי". עוד הופיע בסיטקומים "And Mother Makes Five" ו-"Robin's Nest". בספטמבר 2013 ביים סר ג'ונתן מילר הפקת גאלה של המחזה "המלך ליר" מאת ויליאם שייקספיר בתיאטרון אולד ויק. בריטון שיחק בהצגה בתפקיד רוזן גלוסטר. בריטון התחתן ב-1948 עם רות' הוקינס, ממנה התגרש. ב-1963 התחתן עם הפסלת הדנית אווה קאסל בריטון. יש לו שתי בנות מאשתו הראשונה, המנחה פרן בריטון התסריטאית צ'רי בריטון, ובן מאשתו השנייה, השחקן ג'ספר בריטון. טוני בריטון נפטר ב-22 בדצמבר 2019. מדיה וקבצים בנושא טוני בריטון בוויקישיתוף טוני בריטון, במסד הנתונים הקולנועיים IMDb (באנגלית) טוני בריטון, באתר AllMovie (באנגלית) טוני בריטון, באתר Rotten Tomatoes (באנגלית) טוני בריטון, במסד הנתונים הקולנועיים KinoPoisk (ברוסית) טוני בריטון, באתר MusicBrainz (באנגלית) טוני בריטון, באתר Discogs (באנגלית) הופעותיו של טוני בריטון בארכיון התיאטרון של אוניברסיטת בריסטול טוני בריטון, באתר "Find a Grave" (באנגלית) "Tony Britton Biography (1924-)". Filmreference.com. 1924-06-09. נבדק ב-2014-04-18. >"The Old Vic | King Lear". Bookings.oldvictheatre.com. נבדק ב-2014-04-18. HP Sauce My Ancestors' Legacy, Nigel Britton
סיאט קופרה GT

סיאט קופרה GT (בספרדית: SEAT Cupra GT) היא מכונית מרוץ מבית סיאט. היא החלה את דרכה בשנת 2003 כמכונית קונספט. הקופרה GT הוצגה לראשונה בתערוכת המכוניות בברצלונה ב-24 באפריל 2003. היא הייתה מכונית דו מושבית בעלת 2 דלתות וגוף בנוי מיציקת סיבי פחם. היה לה מנוע מרכזי מבית אאודי שהאיץ את הרכב מ-0 ל-100 קמ"ש תוך 4.1 שניות. מדיה וקבצים בנושא סיאט קופרה GT בוויקישיתוף סיאט קופרה GTencyclopedia/concept_cars/seat_cupra_GT סיאט קופרה GTultimatecarpage.com/car/1660/Seat-Cupra-GT סיאט קופרה GTmotor1.com/news סיאט קופרה GT diseno-art.com/encyclopedia/concept_cars/seat_cupra_GT ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.